НЕОБХОДИМИ ДОКУМЕНТИ ЗА КАНДИДАТСТВАНЕ ЗА ДОКТОРАНТУРА

Шест еднотипни комплекта документи, материали и трудове (пет за НЖ – може и на електронен носител, и един контролен в канцеларията на ИР:

1. Молба до директора на ИР - БАН, в която кандидатите посочват професионалното направление и докторската програма, за която кандидатстват и чуждия език, по който ще държат втория конкурсен изпит (молба за редовна и молба за задочна докторантура)
2. Автобиография по европейски образец;
3. Копие на дипломата (оригиналите на дипломите се представят за сверка) за придобита образователно-квалификационна степен “магистър” с приложението. Копията от дипломите се съпровождат с подпис на кандидата и текст „Вярно с оригинала”. За кандидати получили диплом извън страната изискванията за представяне на документ(и) са записани в член 48 на Вътрешни правила за развитието на академичния състав на Института по роботика при БАН.
4. Медицинско свидетелство, кандидатите, които не са били до момента служители на ИР-БАН и БАН
5. Свидетeлство за съдимост, кандидатите, които не са били до момента служители на ИР-БАН и БАН
6. Кандидатите могат да прилагат и други документи, удостоверяващи техните интереси и постижения в съответната научна област
7. Фактура (или копие) за [платена такса](https://www.iict.bas.bg/docs/phd-docs/taksi-za-kandidatstvane.pdf) в Центъра за обучение при БАН - бул. "Цариградско шосе", № 125, бл. 26Б, 2-ри етаж (таксата не зависи от броя на конкурсите, в които участват кандидатите)

Кандидатите за докторанти се уведомяват писмено за допускането им до конкурса.

**Изисквания:**  
Успешно издържали конкурсните изпити са кандидатите, получили о**ценка от изпита по специалността най-малко мн.добър 4,50** и по **западен език не по-малко от добър 4,00**.